Ferdinand I (Napoli)

pienoiskuva|Ferdinand I:n rintakuva, jossa hän kantaa perustamansa Ordine dell'Ermellino (kärppä) -ritarikunnan ketjuja, kuvanveistäjä Guido Mazzoni 1489-1492
pienoiskuva|Ferrante d'Aragona, kuvattuna Kultaisen taljan ritarikunnan jäsenenä käsikirjoituksessa Ordonnances et Armorial de l'Ordre de la Toison d'Or 1473
pienoiskuva|Napolin kuningaskunta, Ferdinand I, kultaraha 1458-1494
Ferdinand I (, , myös Don Ferrante); (1423 tai 2. kesäkuuta 1424 Valencia, Espanja – 25. tammikuuta 1494 Napoli)Ferdinand I  Encyclopædia Britannica Online. Viitattu 28.9.2023.Isabella Lazzarini: Ferdinando I  Enciclopedia machiavelliana (2014), Treccani. Viitattu 28.9.2023. oli espanjalaissyntyinen Napolin kuningas vuosina 1458–1494.

Suku ja koulutus
Ferdinand I oli Aragonian kuningas Alfonso V:n tunnustama avioton poika. Hänen äitinsä oli Gueraldona Carlino, joka oli mahdollisesti napolilaisyntyinen, toisten tietojen mukaan Lucrezia de Alagno. Kuningas ei ollut voinut mennä naimisiin rakastajattarensa kanssa, koska paavi Calixtus III kieltäytyi hänen vaatimuksistaan ​​mitätöidä avioliitto, jonka Alfonso oli solminut serkkunsa Maria de Castillon kanssa. Tästä huolimatta kuninkaan neuvosto tunnusti hänet isänsä seuraajaksi vuonna 1443, ja myöhemmin serkku Ferdinand Katolilainen hyväksyi hänet isänsä perijäksi.

Ferdinandon varhaisvuosista Valenciassa tiedetään vain vähän. Hänellä oli kaksi kuninkaan nimittämiää opinto-ohjaajaa: Eximen Pérez de Corella, joka vastasi maallisista asioista, ja Valencian piispa Alonso Borja (tuleva paavi Callixtus III), joka vastasi hengellisestä hyvinvoinnista. Myös napolilainen maanpakolainen Diomede Carafa vaikutti merkittävästi hänen lapsuuteensa. Kahdenkymmenen vuoden ikäerosta huolimatta hän ansaitsi Ferdinandon luottamuksen ja kiintymyksen loppuelämäkseen. Carafaa lukuun ottamatta hänen seurueensa koostui yksinomaan espanjalaisista, katalaani oli hänen äidinkielensä, ja hänen tulevaisuutensa oli toissijaisena prinssinä Aragonian sivuvaltiossa.

Kaikki muuttui, kun Alfonso V Jalomielinen palasi Italiaan vuonna 1436 päättäväisenä valloittamaan Napolin kuningaskunnan ja saamaan vaimonsa, Kastilian Marian, seuraansa – joka kuitenkin jäi Espanjaan – Franciscuksen ja heidän kaksi aviotonta tytärtään, Marian ja Leonoran. Samana vuonna, syyskuussa, Corella sai käskyn valmistella nuoren prinssin matkaa, jonka oli määrä matkustaa Italiaan kotiopettajan ja sopivan nuorten herrasmiesten seurueen kanssa. Mutta vasta 26. heinäkuuta 1438 koko seurue, Corellan ja Borjan johdolla, lähti purjehtimaan Barcelonasta ja nousi maihin 19. elokuuta Gaetassa, jossa Franciscus tapasi isänsä, jota hän tuskin tunsi. Heidän välilleen kehittyi kuitenkin nopeasti vahva emotionaalinen side, sillä Alfonso arvosti nuoren miehen terävää älykkyyttä ja fyysistä rohkeutta, kun taas Ferdinand osoitti kunnioittavaa ihailua arvoisaa vanhempaansa kohtaan. 

Alfonso V:n valloitettua Napolin vuonna 1442 Ferdinand sai Napolin kruununperilliselle perinteisesti annetun Calabrian herttuan arvon.Ferdinand I Of Naples (1423–1494)  The Renaissance, Encyclopedia.com. Viitattu 28.9.2023. Hänen opettajanaan toimi filosofi Lorenzo Valla.Ferrante I  The Oxford Dictionary of the Renaissance (2003), Oxford Reference. Viitattu 1.10.2023.  

 Kuningas 
Alfonso V määräsi Napolin kruunun periytymään Ferdinandille, ja tästä tuli kuningas isänsä kuoltua 27. kesäkuuta 1458. Aragonian valtaistuimen ja Sisilian peri hänen setänsä Juhana II.Risto Kari: Historian ABC: Kaikkien aikojen valtiot 4, s. 15–16. Tammi, Helsinki 2001. Oman sukulaisensa Napolin valtaistuimelle halunnut paavi Calixtus III kiisti Ferdinandin perimysoikeuden kruunuun mutta kuoli itse jo runsaan kuukauden kuluttua. Seuraava paavi Pius II asettui Ferdinandin puolelle.Ferdinand I. of Naples  Encyclopædia Britannica (1911), Wikiaineisto. Viitattu 28.9.2023.

Ferdinand I:n valtakauden alussa kapinalliset paronit yrittivät palauttaa valtaan aiemman kuninkaan René Anjoulaisen, jonka poika, Lothringenin herttua Juhana II saapui sotajoukkoineen Napoliin. Ferdinand kärsi tappion Juhanan armeijalle Sarnon taistelussa vuonna 1460, mutta sai sitten avukseen palkkasoturipäällikkö Alessandro Sforzan sekä albanialaisen sotaherran Skanderbegin. Ferdinand löi Juhanan ratkaisevassa Troian taistelussa vuonna 1462 ja kukisti kapinan kokonaan vuonna 1464. Paronit kapinoivat myöhemminkin, minkä lisäksi muut Italian valtiot ja Osmanien valtakunta havittelivat Napolin alueita.

Vuonna 1478 Ferdinand I liittoutui paavi Sixtus IV:n kanssa Firenzen hallitsija Lorenzo de’ Mediciä vastaan, mutta suostui rauhansopimukseen Napoliin henkilökohtaisesti saapuneen Lorenzon kanssa. René Anjoulaisen kuoltua vuonna 1480 Ranskan kuningas Ludvig XI julisti perineensä tämän oikeuden Napolin kruunuun. Samana vuonna turkkilaiset valtasivat maihinnousulla Otranton satamakaupungin ja joukkosurmasivat sen asukkaita, mutta se vallattiin takaisin seuraavana vuonna Ferdinandin pojan Alfonson johdolla Napolin saatua taloudellista tukea Firenzeltä.Alfonso II of Aragon  The Oxford Dictionary of the Renaissance (2003), Oxford Reference. Viitattu 1.10.2023. Ferdinand soti Firenzen liittolaisena Venetsiaa vastaan vuosien 1482–1484 Ferraran sodassa.

Vuosina 1485–1487 Ferdinandia sortavaa hallintoa vastaan nousi jälleen uusi paronikapina, jonka tavoitteena oli nostaa hänen tilalleen joko Lothringenin herttua René II tai hänen oma poikansa Fredrik. Aatelisia johtivat Francesca Coppola ja Antonello Sanseverino. Kapinallisia tuki paavi Innocentius VIII, joka kuitenkin solmi rauhan Ferdinandin kanssa vuonna 1486, minkä jälkeen Ferdinand kukisti kapinan. Hän lupasi kapinajohtajille armahduksen mutta surmauttikin heidät säälittä. 
pienoiskuva|Porta Capuana, Napolin entinen kaupunginportti
Täysin italialaistuneena hän jatkoi isänsä Alfono II:n rakennustöitä Napolin kaupungissa. Hän vastasi kaupunginmuurien ensimmäisestä laajennuksesta 1484–1490, jota seurasi toinen vuonna 1499. Hänen ajaltaan ovat peräisin kaunis Palazzo Como vuosina 1464–1490, Palazzo Diomede Carafa (1470), Palazzo Sanseverinon julkisivu (1470) sekä Porta Capuana (1484).

Kun Ferdinand vuonna 1492 solmi Firenzen kanssa liiton Milanon herttuakuntaa vastaan, Milanon herttua Ludovico Sforza kutsui avukseen Ranskan kuningas Kaarle VIII:n, joka myös väitti olevansa oikeutettu Napolin kruunuun. Vuonna 1493 Kaarle VIII valmistautui hyökkäämään Italiaan valloittaakseen Napolin, ja Ferdinand ymmärsi, että tämä oli suurempi vaara kuin mikään muu, mitä hän oli aiemmin kohdannut. Hän varoitti muita Italian ruhtinaita näitä odottavasta onnettomuudesta. Neuvottelujen epäonnistuttua paavi Aleksanteri VI:n ja Milanon herttua Ludovico 'il Moro' Sforzan kanssa hän kuoli tammikuussa 1494 ahdistuksesta uupuneena.

Ferdinand kuoli 70-vuotiaana tammikuussa 1494 Ranskan armeijan ollessa matkalla Italian halki kohti Napolia. Hänet on haudattu San Domenico Maggiore kirkon sakastiin Napoliin. Vuosina 1984–1987 hänen muumioituneesta ruumiistaan tehdyn tutkimuksen mukaan hän on sairastanut vaikeaa kaulavaltimoiden ateroskleroosia.

Avioliitot ja jälkeläiset
Ferdinand avioitui 30. toukokuuta 1445 Taranton prinsessa Isabella di Chiaromonten (tunnettu myös nimellä Isabella de Clermont, 1424–1465), kanssa, joka oli Copertinon kreivi Tristan de Clermont-Lodeven ja Caterina di Taranto Orsini del Balzon tytär.

Heille syntyi kuusi lasta.

 Alfonso II, "Yksisilmäinen" (4. marraskuuta 1448 – 18. joulukuuta 1495), Napolin kuningas vuosina 1494–1495, avioitui 1465 Milanon prinsessa Ippolita Maria Sforzan kanssa; heille syntyi kolme lasta, joista vanhin poika oli Ferdinand II
 Eleonora d'Aragona (22. kesäkuuta 1450 – 11. lokakuuta 1493), avioitui (1) vuonna 1489 Barin herttua, 'herttua Giangaleazzon' Sforza Maria Sforzan kanssa, joka oli Milanon herttua Francesco Sforzan ja Milanon herttuatar Bianca Maria Viscontin poika, avioliiton mitätöi lanko Galeazzo Maria Sforza vuonna 1472, koska sitä ei oltu pantu täytäntöön. Avioitui (2) vuonna 1473 Ferraran herttua Ercole I d'Esten kanssa. Heidän tyttäriään olivat oli Isabella d'Este ja Beatrice d'Este.
 Federico I (16. lokakuuta 1451 – 9. marraskuuta 1504), Napolin kuningas vuosina 1496–1501, aviotui (1) vuonna 1478 prinsessa Anna di Savoien kanssa
 Giovanni (25. kesäkuuta 1456 – 17. lokakuuta 1485), Taranton ja/tai "Strigonian" (mahdollisesti Esztergomin, Unkarissa) arkkipiispa; myöhemmin kardinaali, kuoli 29-vuotiaana
 Beatrice d'Aragona (14. syyskuuta tai 16. marraskuuta 1457 – 23. syyskuuta 1508), avioitui (1) vuonna 1476 Unkarin kuningas Matias Corvinuksen kanssa; avioitui (2) vuonna 1491 Böömin ja Unkarin kuningas Vladislaus II:n kanssa; molemmat avioliitot olivat lapsettomia ja Beatrice palasi vuonna 1501 takaisin Napoliin.
 Francesco (16. joulukuuta 1461 – 26. lokakuuta 1486), Sant'Angelon herttua ja Bisceglien markiisi, avioitui Venosan herttuan tyttären kanssa, kuoli 24-vuotiaana todennäköisesti tuberkuloosiin

Jäätyään leskeksi Ferdinand avioitui 14. syyskuuta 1477 serkkunsa, infanta Juana Trastámara de Aragonan (1455–1517) kanssa, joka oli Aragonian kuningas Juhana II:n ja tämän toisen puolisison Juana Enríquezin tytär sekä Aragonian kuningas Ferdinand Katolilaisen sisar.

 Giovanna, kutsuttu myös nimellä "Giovannella" (20. huhtikuuta 1479 – 27. elokuuta 1518), avioitui vuonna 1496 velipuolensa pojan, Napolin kuningas Ferdinand II:n kanssa ja oli myöhemmin lyhyen aikaa Napolin varakuningatar.
 Carlo (1480 – 26. lokakuuta 1486), kuoli 6-vuotiaana lavantautiin

Ferdinandilla oli lisäksi ainakin kaksitoista aviotonta lasta useitten naisten kanssa, joista neljä tunnetaan nimeltä. 

Suhteesta Diana Guardaton kanssa: 

 Enrico (k. 1478), Geracen markiisi

 Maria (1440–1460), avioitui Amalfin herttua Antonio Todeschini Piccolominin kanssa
 Giovanna (k. n. 1475), avioitui Arcen ja Soran herttua Leonardo Della Roveren kanssa
 Ilaria, avioitui Rooman prefektin ja paavi Sixtus IV:n veljen Giovanni del Teveren kanssa

Suhteesta Marchesella Spitzatan, kappalaisensa ja montieron sisaren kanssa:

 Maria (s. 1451)

Suhteesta Piscicella Piscicellin kanssa: 

 Cesare, Santa Agatan markiisi
 Alfonso (1460–1510), Galilean prinssi ja myöhemmin Chietin piispa; avioitui 1473 Charlotte de Lusignanin (1468–1480) kanssa, joka oli Kyproksen kuningas Jean II Lusignanin tytär. Heille syntyi poika Hugues di Savoia, joka kuoli alle vuoden ikäisenä heinäkuussa 1464.

Suhteesta Eulalia Ravignanon kanssa: 

 Maria Cecilia, avioitui Braccianon herra Gian Giordano Orsinin kanssa
 Lucrezia (muiden lähteiden mukaan Diana Guardaton tytär), avioitui Onorato III Caetanin raetton herttuan, Altamuran prinssin ja Fondin kreivin kanssa

Ferdinandin lyhytaikaiseksi seuraajaksi tuli hänen poikansa Alfonso II, joka joutui jo seuraavana vuonna pakenemaan lähestyvien ranskalaisjoukkojen tieltä. Myös Ferdinand I:n nuorempi poika Federico oli sittemmin Napolin kuninkaana. 

Ferdinandin tyttäristä Beatricesta tuli Unkarin ja Böömin kuningatar naimalla ensin kuningas Matias Corvinuksen ja myöhemmin kuningas Vladislaus II:n,Beatrice of Naples (1457–1508)  Women in World History: A Biographical Encyclopedia (2002), Encyclopedia.com. Viitattu 29.9.2023. Eleonorasta tuli Ferraran herttuatar naituaan herttua Ercole I d’EstenLeonora of Aragon (1450–1493)  Women in World History: A Biographical Encyclopedia (2002), Encyclopedia.com. Viitattu 29.9.2023. ja toisesta avioliitosta syntynyt Giovanna oli lyhyen aikaa Napolin kuningattarena naituaan velipuolensa pojan Ferdinand II:n.Joanna of Naples (1478–1518)  Women in World History: A Biographical Encyclopedia (2002), Encyclopedia.com. Viitattu 29.9.2023.

Luonne
Ferdinand I hallitsi Napolia häikäilemättömän renessanssiruhtinaan ottein, ja hänet tunnettiin petollisena, armottomana ja kostonhimoisena juonittelijana. Hänen huhuttiin koonneen itselleen yksityisen kokoelman vangitsemiensa ja surmauttamiensa vihamiestensä palsamoituja ruumiita. Toisaalta hän oli avokätinen taidemesenaatti.

Ferdinandia oli siunattu suurella rohkeudella ja todellisilla poliittisilla kyvyillä, mutta hänen hallintotapansa oli julma ja tuhoisa. Hänen taloushallintonsa perustui sortaviin ja epärehellisiin monopoleihin, ja hän oli armottoman ankara ja äärimmäisen petollinen vihollisiaan kohtaan.

Lähteet

Aiheesta muualla

Luokka:Napolin hallitsijat
Luokka:Aragonian kuninkaalliset
Luokka:Vuonna 1424 syntyneet
Luokka:Vuonna 1494 kuolleet